CELEX: 32015D0398
Language: sk
Date: 2015-02-13 00:00:00
Title: Vykonávacie rozhodnutie Komisie (EÚ) 2015/398 z  13. februára 2015 , ktorým sa mení rozhodnutie 2008/185/ES, pokiaľ ide o zahrnutie Maďarska do zoznamu členských štátov alebo ich regiónov bez výskytu Aujeszkého choroby [oznámené pod číslom C(2015) 718]  Text s významom pre EHP

11.3.2015   
            
            
               SK
            
            
               Úradný vestník Európskej únie
            
            
               L 66/16
            
         VYKONÁVACIE ROZHODNUTIE KOMISIE (EÚ) 2015/398
   z 13. februára 2015,
   ktorým sa mení rozhodnutie 2008/185/ES, pokiaľ ide o zahrnutie Maďarska do zoznamu členských štátov alebo ich regiónov bez výskytu Aujeszkého choroby
   
      
         [oznámené pod číslom C(2015) 718]
      
   
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 64/432/EHS z 26. júna 1964 o zdravotných problémoch zvierat ovplyvňujúcich obchod s hovädzím dobytkom a ošípanými vo vnútri Spoločenstva (1), a najmä na jej článok 9 ods. 2 a článok 10 ods. 2,
   keďže:
   
               (1)
            
            
               V smernici 64/432/EHS sa stanovujú pravidlá uplatniteľné na obchod s hovädzím dobytkom a ošípanými v Únii. V článku 9 uvedenej smernice sa stanovujú kritériá schvaľovania povinných národných programov kontroly určitých nákazlivých chorôb vrátane Aujeszkého choroby. V článku 10 uvedenej smernice sa okrem toho stanovuje, že členský štát má Komisii predložiť vhodné podporné doklady, ak usúdi, že jeho územie alebo časť jeho územia je bez výskytu takýchto chorôb vrátane Aujeszkého choroby.
            
         
               (2)
            
            
               V rozhodnutí Komisie 2008/185/ES (2) sa stanovujú dodatočné záruky pri premiestňovaní ošípaných medzi členskými štátmi. Uvedené záruky súvisia s klasifikáciou členských štátov podľa ich štatútu týkajúceho sa Aujeszkého choroby.
            
         
               (3)
            
            
               V prílohe I k rozhodnutiu 2008/185/ES sa vymenúvajú členské štáty alebo ich regióny bez výskytu Aujeszkého choroby, v ktorých je očkovanie zakázané. V prílohe II k uvedenému rozhodnutiu sa uvádza zoznam členských štátov alebo ich regiónov, v ktorých sa realizujú schválené národné programy kontroly na eradikáciu Aujeszkého choroby.
            
         
               (4)
            
            
               Maďarsko sa v súčasnosti uvádza v prílohe II k rozhodnutiu 2008/185/ES ako členský štát alebo jeho región, v ktorom sa realizujú schválené vnútroštátne programy kontroly na eradikáciu Aujeszkého choroby.
            
         
               (5)
            
            
               Maďarsko predložilo dokumentáciu na podporu svojej žiadosti o vyhlásenie Maďarska za územie bez výskytu Aujeszkého choroby.
            
         
               (6)
            
            
               Z vyhodnotenia podpornej dokumentácie predloženej Maďarskom vyplýva, že je vhodné, aby sa Maďarsko ďalej neuvádzalo v prílohe II k rozhodnutiu 2008/185/ES a aby sa namiesto toho uviedlo v prílohe I k uvedenému rozhodnutiu.
            
         
               (7)
            
            
               Rozhodnutie 2008/185/ES by sa preto malo zodpovedajúcim spôsobom zmeniť.
            
         
               (8)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO ROZHODNUTIE:
   Článok 1
   Prílohy I a II k rozhodnutiu 2008/185/ES sa nahrádzajú textom v prílohe k tomuto rozhodnutiu.
   Článok 2
   Toto rozhodnutie je určené členským štátom.
   
      V Bruseli 13. februára 2015
      
         
            Za Komisiu
         
         Vytenis ANDRIUKAITIS
         
            člen Komisie
         
      
   
   
      (1)  Ú. v. ES 121, 29.7.1964, s. 1977/64.
   
      (2)  Rozhodnutie Komisie 2008/185/ES z 21. februára 2008 o dodatočných zárukách v obchode s ošípanými v rámci Spoločenstva, pokiaľ ide o Aujeszkého chorobu, a o kritériách na poskytovanie informácií o tejto chorobe (Ú. v. EÚ L 59, 4.3.2008, s. 19).
   
      PRÍLOHA
      „
            PRÍLOHA I
            
               Členské štáty alebo ich regióny, ktoré sú bez výskytu Aujeszkého choroby a v ktorých je očkovanie zakázané
            
            
                        Kód ISO
                     
                     
                        Členský štát
                     
                     
                        Regióny
                     
                  
                        BE
                     
                     
                        Belgicko
                     
                     
                        všetky regióny
                     
                  
                        CZ
                     
                     
                        Česká republika
                     
                     
                        všetky regióny
                     
                  
                        DK
                     
                     
                        Dánsko
                     
                     
                        všetky regióny
                     
                  
                        DE
                     
                     
                        Nemecko
                     
                     
                        všetky regióny
                     
                  
                        IE
                     
                     
                        Írsko
                     
                     
                        všetky regióny
                     
                  
                        FR
                     
                     
                        Francúzsko
                     
                     
                        departmány Ain, Aisne, Allier, Alpes-de-Haute-Provence, Alpes-Maritimes, Ardèche, Ardennes, Ariège, Aube, Aude, Aveyron, Bas-Rhin, Bouches-du-Rhône, Calvados, Cantal, Charente, Charente-Maritime, Cher, Corrèze, Côte-d'Or, Côtes-d'Armor, Creuse, Deux-Sèvres, Dordogne, Doubs, Drôme, Essonne, Eure, Eure-et-Loir, Finistère, Gard, Gers, Gironde, Hautes-Alpes, Hauts-de-Seine, Haute Garonne, Haute-Loire, Haute-Marne, Hautes-Pyrénées, Haut-Rhin, Haute-Saône, Haute-Savoie, Haute-Vienne, Hérault, Indre, Ille-et-Vilaine, Indre-et-Loire, Isère, Jura, Landes, Loire, Loire-Atlantique, Loir-et-Cher, Loiret, Lot, Lot-et-Garonne, Lozère, Maine-et-Loire, Manche, Marne, Mayenne, Meurthe-et-Moselle, Meuse, Morbihan, Moselle, Nièvre, Nord, Oise, Orne, Paris, Pas-de-Calais, Pyrénées-Atlantiques, Pyrénées-Orientales, Puy-de-Dôme, Réunion, Rhône, Sarthe, Saône-et-Loire, Savoie, Seine-et-Marne, Seine-Maritime, Seine-Saint-Denis, Somme, Tarn, Tarn-et-Garonne, Territoire de Belfort, Val-de-Marne, Val-d'Oise, Var, Vaucluse, Vendée, Vienne, Vosges, Yonne, Yvelines
                     
                  
                        IT
                     
                     
                        Taliansko
                     
                     
                        provincia Bolzano
                     
                  
                        CY
                     
                     
                        Cyprus
                     
                     
                        všetky regióny
                     
                  
                        LU
                     
                     
                        Luxembursko
                     
                     
                        všetky regióny
                     
                  
                        HU
                     
                     
                        Maďarsko
                     
                     
                        všetky regióny
                     
                  
                        NL
                     
                     
                        Holandsko
                     
                     
                        všetky regióny
                     
                  
                        AT
                     
                     
                        Rakúsko
                     
                     
                        všetky regióny
                     
                  
                        SI
                     
                     
                        Slovinsko
                     
                     
                        všetky regióny
                     
                  
                        SK
                     
                     
                        Slovensko
                     
                     
                        všetky regióny
                     
                  
                        FI
                     
                     
                        Fínsko
                     
                     
                        všetky regióny
                     
                  
                        SE
                     
                     
                        Švédsko
                     
                     
                        všetky regióny
                     
                  
                        UK
                     
                     
                        Spojené kráľovstvo
                     
                     
                        všetky regióny
                     
                  
         
            PRÍLOHA II
            
               Členské štáty alebo ich regióny, v ktorých sa realizujú schválené národné programy kontroly na eradikáciu Aujeszkého choroby
            
            
                        Kód ISO
                     
                     
                        Členský štát
                     
                     
                        Regióny
                     
                  
                        ES
                     
                     
                        Španielsko
                     
                     
                        všetky regióny
                     
                  
                        PL
                     
                     
                        Poľsko
                     
                     
                        všetky regióny
                     
                  “